Աշոտ Մելիք-Մուսյանը Գողթանի Ազգային խորհրդի նախագահն էր, Հայաստանի Հանրապետության լիազոր ներկայացուցիչը Նախիջևանում և Գողթանում: Նա իրապես ազգանվեր գործիչ էր, իր ողջ կյանքը նվիրաբերեց երկրամասի ինքնապաշտպանության կազմակերպման, բնակչության կյանքն ու անվտանգությունը ապահովելու գործին: Աշոտ Մելիք-Մուսյանը ծնվել է Ագուլիսում 1880 թ.: Սկզբնական կրթությունը ստանալուց հետո աշխատել է Բաքվի նավթահանքերում: 1903 թ. Բաթում քաղաքում ձերբակալվել է հակացարական ելույթների համար: Վերադարձել է Բաքու, որտեղ կրկին ձերբակալվել է քաղաքական գործունեության համար: 1905-12 թթ. աշխատել է Մուղանում, վերադարձել Հայաստան, աշխատել Շարուր-Դարալագյազում գյուղատնտես: